b'\n_START_ARTICLE_\nMesoris\n_START_SECTION_\nIstorija\n_START_PARAGRAPH_\n\xc5\xa0is m\xc4\x97nuo Senosios karalyst\xc4\x97s laikotarpiu buvo pirmasis met\xc5\xb3 m\xc4\x97nuo ir d\xc4\x97l to jis buvo vadinamas pirmuoju achet sezono m\xc4\x97nesiu (1-nw-aht). Ilgainiui jam prigijo pavadinimas Vapet-Renpet, rei\xc5\xa1kiantis \xe2\x80\x9eMet\xc5\xb3 prad\xc5\xbeia\xe2\x80\x9c. Kitas jo pavadinimas buvo Peret-Sopdet, t. y. \xe2\x80\x9eSopdet (Sirijaus) at\xc4\x97jimas\xe2\x80\x9c. M\xc4\x97nuo buvo skiriamas saul\xc4\x97s dievo Ra kultui, jo metu buvo \xc5\xa1ven\xc4\x8diamos Ra \xc5\xa1vent\xc4\x97s, d\xc4\x97l to atsidaro ir alternatyvus pavadinimas Mesut-Ra, t. y. \xe2\x80\x9eRa gimimas\xe2\x80\x9c. Galiausiai pavadinimas i\xc5\xa1sivyst\xc4\x97 \xc4\xaf kopti\xc5\xa1k\xc4\x85 mesori._NEWLINE_Pa\xc4\x8dioje prad\xc5\xbeioje jis sutapo su laikotarpiu, ma\xc5\xbedaug atitinkan\xc4\x8diu bir\xc5\xbeelio II pus\xc4\x99 ir liepos I-\xc4\x85j\xc4\x85 pus\xc4\x99 (Memfyje prasid\xc4\x97davo bir\xc5\xbeelio 19 d.) pagal Grigaliaus kalendori\xc5\xb3. B\xc5\xabtent t\xc4\x85 dien\xc4\x85 kildavo Nilo potvynis ir patek\xc4\x97davo Sirijus. Ta\xc4\x8diau d\xc4\x97l to, kad Egipto kalendoriaus metai ne visai atitiko Saul\xc4\x97s (Sirijaus) metus, \xc5\xa1is m\xc4\x97nuo ilgainiui i\xc5\xa1puldavo vis anks\xc4\x8diau, lyginant su Nilo potvyniais ir Sirijaus patek\xc4\x97jimu (t. y. Nilo potvyniai prasid\xc4\x97davo vis v\xc4\x97liau kalendoriuje, kas 4 metus v\xc4\x97luodami viena diena). 1321 m. pr. m. e., pra\xc4\x97jus vienam Sotiniam ciklui (t. y. 1460\xc2\xa0m.), Vapet-Renpet m\xc4\x97nuo v\xc4\x97l sugr\xc4\xaf\xc5\xbeo \xc4\xaf pirmin\xc4\x99 pad\xc4\x97t\xc4\xaf Nilo patvyni\xc5\xb3 at\xc5\xbevilgiu. 1291 m. pr. m. e. faraonas Amenofis I \xc4\xafvykd\xc4\x97 kalendoriaus reform\xc4\x85, paskelbdamas Techi (D\xc5\xbeehuti) pirmuoju met\xc5\xb3 m\xc4\x97nesiu, ir tada Mesut-Ra m\xc4\x97nuo tapo tapo paskutiniuoju met\xc5\xb3 m\xc4\x97nesi\xc5\xb3. Jis dar buvo \xc5\xbeinomas kaip ketvirtasis \xc5\xa1emu m\xc4\x97nuo._NEWLINE_Kadangi met\xc5\xb3 ilgis nebuvo reformuotas, Mesut-Ra v\xc4\x97l \xc4\x97m\xc4\x97 atsilikti. 22 m. pr. m. e. \xc4\xafvykd\xc5\xbeius kalendoriaus reform\xc4\x85 ir \xc4\xafvedus Kopt\xc5\xb3 kalendori\xc5\xb3, mesorio prad\xc5\xbeia buvo fiksuota Julijaus kalendoriaus at\xc5\xbevilgiu (t. y. liepos 25 d.)._NEWLINE_XVI a. reformavus Julijaus kalendori\xc5\xb3 ir \xc4\xafvedus Grigaliaus, iki m\xc5\xabs\xc5\xb3 laik\xc5\xb3 susidar\xc4\x97 13 d. skirtumas tarp Grigaliaus ir kopt\xc5\xb3 kalendoriaus. D\xc4\x97l to mesorio 1 d. dabar sutampa su rugpj\xc5\xab\xc4\x8dio 7 d.'